NELJANDA KOOSSEISU

OTSUS

Haapsalu,							29. oktoober 2004 nr 147

Ettepaneku tegemine Ridala Vallavolikogule
ühiste töörühmade moodustamiseks

Selgitamaks välja, kas Haapsalu linna ja Ridala valla ühinemine üheks omavalitsuseks tagaks parema koostöövõime, haldussuutlikkuse ja edukate projektitaotluste kasvu, pakutavate avalike teenuste parema kättesaadavuse ja kvaliteedi ning lähtudes kohaliku omavalitsuse korralduse seaduse § 23, Haapsalu põhimääruse § 62 ning haldusmenetluse seadusest, Haapsalu Linnavolikogu otsustab:

1.	Teha Ridala Vallavolikogule ettepanek moodustada ühised töörühmad Haapsalu linna ja Ridala valla võimaliku ühinemise juriidiliste, majanduslike ja sotsiaalsete aspektide läbitöötami-seks.

2.	Otsus teha teatavaks Ridala Vallavolikogule (Lahe 10, 90503 Haapsalu) otsuse koopia saatmisega posti teel.

3.	Otsus jõustub teatavakstegemisest.

4.	Otsus avalikustada väljapanekuga Haapsalu Linnavolikogu Kantseleis.

5.	Otsuse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees